BL: Esélye sem volt a PSG-nek a Real ellen - videó | csakfoci.hu
Közzétéve: 2018. március 06., kedd, 22:39
Az első félidő nem hozott túl nagy izgalmakat a PSG-Real meccsen. Az első mérkőzésen összeszedett kétgólos hátrány miatt a hazaiaknak kellett volna támadóbb felfogásban játszaniuk, mégis Ramos és Benzema szerezhetett volna gólt, de minkét esetben Areola nagyot védett. A párizsiak első kapura lövésére a 42. percig kellett várni, Mbappé próbálkozását azonban kiütötte Navas.
Jobban kezdte a második játékrészt a PSG, de mégis Ronaldo került helyzetbe, hét méterről azonban mellé fejelt. Egy perccel később viszont már bebólintotta Vazquez beadását. A 66. percben végleg eldőlt a továbbjutás: Verratti nekirontott a játékvezetőnek, hevesen reklamált, amiért megkapta a második sárgáját és kiállt.
Nem sokkal később emberhátrányban egyenlített a PSG: a kapu előtt álló Cavani lábáról a hálóba pattant a labda.
A 80. percben Casemiro megpattanójával végleg eldőlt a párharc.
PSG – Real Madrid 1-2 (Cavani 71., ill. Ronaldo 52., Casemiro 80.), továbbjutott a Real 5-2-es összesítéssel
Liverpool – Porto 0-0, továbbjutott a Liverpool 5-0-s összesítéssel
Címkék: Bajnokok Ligája PSG Real Madrid